CELEX: 62008CN0437
Language: da
Date: 2008-10-03 00:00:00
Title: Sag C-437/08: Anmodning om præjudiciel afgørelse indgivet af Unabhängiger Finanzsenat, Außenstelle Linz (Østrig) den 3. oktober 2008 — Österreichische Salinen AG mod Finanzamt Linz

24.1.2009   
            
            
               DA
            
            
               Den Europæiske Unions Tidende
            
            
               C 19/11
            
         Anmodning om præjudiciel afgørelse indgivet af Unabhängiger Finanzsenat, Außenstelle Linz (Østrig) den 3. oktober 2008 — Österreichische Salinen AG mod Finanzamt Linz
   (Sag C-437/08)
   (2009/C 19/19)
   Processprog: tysk
   Den forelæggende ret
   Unabhängiger Finanzsenat, Außenstelle Linz
   Parter i hovedsagen
   
      Sagsøger: Österreichische Salinen AG
   
      Sagsøgt: Finanzamt Linz
   Præjudicielle spørgsmål
   
               1)
            
            
               Strider det mod fællesskabsretten, såfremt en national myndighed med henblik på fjernelse af forskelsbehandling af udlandsandele, som ifølge lovens ordlyd til forskel fra indlandsandele først med virkning fra en andelstærskel på 25 % (ifølge de nugældende regler 10 %) er fritaget for skat, anvender modregningsmetoden, fordi dette resultat efter en afgørelse fra Østrigs Verwaltungsgerichtshof kommer nærmest lovgivers (hypotetiske) vilje? Strider det også mod fællesskabsretten, såfremt den nationale myndighed ikke — dels vedrørende den selskabsskat, der skal modregnes, dels vedrørende den kildeskat, der skal modregnes — samtidig tillader modregningstransport for de følgende år eller godskrivning i tabsåret?
            
         
               1.1)
            
            
               Såfremt spørgsmål 1 besvares bekræftende, spørges: Strider det mod fællesskabsretten, såfremt der i tilfældet med tredjelandsdividender ikke tillades modregningstransport eller godskrivning?